L'Animac 2020 il·lustra la memòria amb més de 270 títols de tot el món
Del 27 de febrer al primer de març, tornarà a Lleida la Mostra Internacional del Cinema d'Animació de Catalunya (Animac), un festival no competitiu nascut el 1996 que s'ha consolidat amb prestigi internacional. Enguany, amb el títol 'Time Capsule', tindrà per eix central la memòria. La directora, Carolina López, creu que l'animació és una gran eina per a recuperar el passat, per a aplegar i conduir els records, el temps viscut i la història, que permet de parlar d'allò que és molt difícil d'abordar amb la imatge real. Què podem fer aquest cap de setmana: deu propostes L'Animac 2020, organitzat per l'Ajuntament de Lleida i amb el suport de l'Institut Català de les Empreses Culturals (ICEC), l'Institut de la Cinematografia i les Arts Audiovisuals (ICAA) i CaixaFòrum Lleida, ofereix una programació extensa, amb 273 títols. De la memòria més personal a la més universal, de la individual a la col·lectiva, de la més local a la més remota, amb peces procedents de 61 països, com ara l'estat francès, l'estat espanyol, els EUA, el Regne Unit, Alemanya, Rússia, Bèlgica, el Canadà, el Brasil, el Japó, la República Txeca, l'Argentina, Hong Kong, els Països Baixos, Suïssa, Portugal i Mèxic. A la mostra es vertebra el discurs memorístic en tres àmbits: el polític i social, l'europeu i el femení.
Quan se celebrarà la Mostra Internacional del Cinema d'Animació de Catalunya a Lleida?
Del 27 de febrer al primer de març